Document ID: 32008R0811

KOMISJONI MÄÄRUS (EÜ) nr 811/2008,
13. august 2008,
millega peatatakse teatavate looduslike looma- ja taimeliikide isendite sissetoomine ühendusse
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 2,
pärast konsulteerimist teadusliku järelevalverühmaga,
ning arvestades järgmist:
(1)
Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktidega a-d ette nähtud tingimustel kehtestada piiranguid teatavate liikide sissetoomisele ühendusse. Lisaks sellele on selliste piirangute jaoks meetmete rakendamine sätestatud komisjoni 4. mai 2006. aasta määruses (EÜ) nr 865/2006, millega kehtestatakse looduslike looma- ja taimeliikide kaitset nendega kauplemise reguleerimise teel käsitleva nõukogu määruse (EÜ) nr 338/97 üksikasjalikud rakenduseeskirjad. (2)
(2)
Loetelu liikidest, mille sissetoomine ühendusse on peatatud, kehtestati komisjoni 29. augusti 2007. aasta määrusega (EÜ) nr 1037/2003, millega peatatakse teatavate looduslike looma- ja taimeliikide isendite sissetoomine ühendusse. (3)
(3)
Teaduslik järelevalverühm on viimaste andmete põhjal jõudnud järeldusele, et teatavate määruse (EÜ) nr 338/97 A ja B lisas loetletud liikide kaitsestaatus halveneb tunduvalt, kui nende sissetoomist ühendusse teatavatest päritoluriikidest ei peatata. Seepärast tuleks peatada järgmiste liikide sissetoomine:
-
Falco cherrug Armeeniast, Bahreinist, Iraagist, Mauritaaniast ja Tadžikistanist; Ovis vignei bocharensis Usbekistanist;
-
Odobenus rosmarus Gröönimaalt;
-
Accipiter erythropus, Aquila rapax, Gyps africanus, Lophaetus occipitalis ja Poicephalus gulielmi Guineast;
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (looduses kasvanud ja farmis kasvatatud isendid) ja Calabaria reinhardtii (looduses kasvanud isendid) Togost;
-
Agapornis pullarius ja Poicephalus robustus Côte d'Ivoire’st;
-
Stephanoaetus coronatus Côte d'Ivoire’st ja Togost;
-
Pyrrhura caeruleiceps Kolumbiast; Pyrrhura pfrimeri Brasiiliast;
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri ja Euphorbia waringiae Madagaskarilt;
-
Varanus niloticus ja Kinixys homeana (looduses kasvanud isendid Togost, farmis kasvatatud isendid Beninist) Beninist ja Togost;
-
Python regius, Geochelone sulcata (farmis kasvatatud isendid) ja Pandinus imperator (farmis kasvatatud isendid) Beninist;
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi ja Seriatopora stellata Indoneesiast;
-
Peltocephalus dumerilianus Guyanast;
-
Chitra chitra Malaisiast; Cryptophyllobates azureiventris, Dendrobates variabilis ja Dendrobates ventrimaculatus Peruust;
-
Hippocampus kuda Indoneesiast ja Vietnamist;
-
Ornithoptera urvillianus (farmis kasvatatud isendid), Ornithoptera victoriae (farmis kasvatatud isendid), Tridacna gigas ja Heliopora coerulea Saalomoni Saartelt;
-
Tridacna derasa Vietnamist; Tridacna rosewateri Mosambiigist;
-
Plerogyra simplex, Hydnophora rigida, Blastomussa wellsi ja Trachyphyllia geoffroyi Fidžilt;
-
Plerogyra sinuosa, Favites halicora, Acanthastrea spp., Cynarina lacrymalis ja Scolymia vitiensis Tongalt;
-
Cycadaceae spp., Stangeriaceae spp. ja Zamiaceae spp. Madagaskarilt, Mosambiigist ja Vietnamist.
(4)
Konsulteeritud on kõikide riikidega, kust on pärit liigid, mille suhtes käesoleva määrusega kehtestatakse uued ühendusse sissetoomise piirangud.
(5)
Loodusliku loomastiku ja taimestiku ohustatud liikidega rahvusvahelise kauplemise konventsiooni (CITES) osaliste konverentsi 14. istungil muudeti nomenklatuuriviiteid ja loomaliikide kirjete järjekorda konventsiooni liidetes nii, et seltsid, sugukonnad ja perekonnad on esitatud tähestikjärjestuses. Seepärast tuleks määruse (EÜ) nr 1037/2007 lisas loetletud liigid ümber nimetada ning nende järjekorda muuta.
(6)
Seepärast tuleks muuta loendit liikidest, mille sissetoomine ühendusse on peatatud ning määrus (EÜ) nr 1037/2007 tuleks selguse huvides asendada.
(7)
Käesoleva määrusega ette nähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kui määruse (EÜ) nr 865/2006 artikli 71 sätetest ei tulene teisiti, peatatakse teatavate käesoleva määruse lisas loetletud looduslike looma- ja taimeliikide isendite sissetoomine ühendusse.
Artikkel 2
Määrus (EÜ) nr 1037/2007 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. august 2008

Labels: 3
20